চার্লস রাইট

চার্লস উইলিয়াম রাইট (; জন্ম: ২৭ মে, ১৮৬৩ - মৃত্যু: ১০ জানুয়ারি, ১৯৩৬) ইয়র্কশায়ারের হেয়ারউড এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৬ সময়কালে সংক্ষিপ্ত সময়ের জন্যে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ার দলের প্রতিনিধিত্ব করেছেন। পাশাপাশি কেমব্রিজ বিশ্ববিদ্যালয়ের পক্ষেও খেলেছেন তিনি। দলে মূলতঃ উইকেট-রক্ষকের ভূমিকায় অবতীর্ণ হতেন তিনি। এছাড়াও, ডানহাতি উদ্বোধনী ব্যাটসম্যান হিসেবে খেলতেন চার্লস রাইট।
চার্টারহাউজে অধ্যয়ন শেষে কেমব্রিজের [[ট্রিনিটি কলেজ, কেমব্রিজ|ট্রিনিটি কলেজে]] পড়াশুনো করেছেন। দলে তিনি [[ব্যাটিং অর্ডার|ব্যাটিং উদ্বোধনে]] নামতেন। এছাড়াও উইকেট-রক্ষকের দায়িত্বে ছিলেন।
দুইটি ভিন্ন কারণে স্মরণীয় হয়ে আছেন চার্লস রাইট। ১৮৯০ সালে প্রথম [[অধিনায়ক (ক্রিকেট)|অধিনায়ক]] হিসেবে ইনিংস শেষ করার [[ইনিংস ঘোষণা|ঘোষণা]] দিয়েছিলেন তিনি। গ্রেভসেন্ডের ব্যাট এন্ড বল গ্রাউন্ডে [[কেন্ট কাউন্টি ক্রিকেট ক্লাব|কেন্টের]] বিপক্ষে নটিংহ্যামশায়ারের দ্বিতীয় [[ইনিংস|ইনিংসে]] ১৫৭/৫ থাকা অবস্থায় ইনিংস ঘোষণা করলে কেন্টের [[ফলাফল (ক্রিকেট)|জয়ের]] লক্ষ্যমাত্রা দাঁড়ায় ২৩১। তবে তার এ কৌশল গ্রহণ স্বার্থকরূপ ধারণ করেনি। খেলাটি ড্রয়ে পরিণত হয়। কেন্টের সংগ্রহ ৯৮/৯ হয় ও নটিংহ্যামশায়ারের দরকার ছিল মাত্র এক [[উইকেট]]।
১৮৯৩ সালে ক্রিকেটের ইতিহাসের চতুর্থ [[ব্যাটিং (ক্রিকেট)|ব্যাটসম্যান]] হিসেবে [[handled the ball|বলে হাত ধরার]] কারণে আউট হন। বলটি তার প্যাডে স্পর্শ করে ও তিনি তা ধরে নিকটস্থ [[ফিল্ডিং (ক্রিকেট)|ফিল্ডারের]] কাছে দিয়েছিলেন।
[[মেরিলেবোন ক্রিকেট ক্লাব|মেরিলেবোন ক্রিকেট ক্লাবের]] পক্ষেও কয়েকটি খেলায় অংশগ্রহণ ছিল তার। [[1895-96 South African cricket season|১৮৯৫-৯৬]] মৌসুমে ইংল্যান্ড দলের সদস্যরূপে [[দক্ষিণ আফ্রিকা জাতীয় ক্রিকেট দল|দক্ষিণ আফ্রিকা]] গমন করেন। ঐ সফরেই তার [[আন্তর্জাতিক ক্রিকেট]] জীবনের সমাপ্তি ঘটে।
সর্বমোট চারবার বিদেশ গমন করার সুযোগ পেয়েছেন তিনি। সবগুলোতেই ইংরেজ দলের নেতৃত্বে ছিলেন [[মার্টিন হক|লর্ড হক]]। ১৮৯১ সালে [[মার্কিন যুক্তরাষ্ট্র জাতীয় ক্রিকেট দল|যুক্তরাষ্ট্র]] ও [[কানাডা জাতীয় ক্রিকেট দল|কানাডা]], ১৮৯২-৯৩ মৌসুমে [[ভারত জাতীয় ক্রিকেট দল|ভারত]] এবং [[Lord Hawke's XI cricket team in North America in 1894|১৮৯৪]] সালে উত্তর আমেরিকা গমনের পরই দক্ষিণ আফ্রিকা সফর করেন।
গোলাগুলির ঘটনায় তার চোখ ক্ষতিগ্রস্ত হয়। ফলশ্রুতিতে [[ক্রিকেট]] খেলা থেকে অবসর গ্রহণ করতে বাধ্য হন। এরপর থেকে দীর্ঘকাল নটিংহ্যামশায়ার ক্রিকেট ক্লাবের সদস্যের দায়িত্ব পালন করেন।
১০ জানুয়ারি, ১৯৩৬ তারিখে ৭৩ বছর বয়সে লিচেস্টারশায়ারের সাক্সেলবি পার্ক এলাকায় চার্লস রাইটের দেহাবসান ঘটে।
[[বিষয়শ্রেণী:১৮৬৩-এ জন্ম]]
[[বিষয়শ্রেণী:১৯৩৬-এ মৃত্যু]]
[[বিষয়শ্রেণী:অক্সফোর্ড ও কেমব্রিজ বিশ্ববিদ্যালয়ের ক্রিকেটার]]
[[বিষয়শ্রেণী:ইংরেজ ক্রিকেটার]]
[[বিষয়শ্রেণী:ইংল্যান্ডের টেস্ট ক্রিকেটার]]
[[বিষয়শ্রেণী:ইস্ট অব ইংল্যান্ডের ক্রিকেটার]]
[[বিষয়শ্রেণী:এ. জে. ওয়েব একাদশের ক্রিকেটার]]
[[বিষয়শ্রেণী:কেমব্রিজ বিশ্ববিদ্যালয়ের ক্রিকেটার]]
[[বিষয়শ্রেণী:জেন্টলম্যানের ক্রিকেটার]]
[[বিষয়শ্রেণী:জেন্টলম্যান অব ইংল্যান্ডের ক্রিকেটার]]
[[বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী]]
[[বিষয়শ্রেণী:নর্থ ভার্সাস সাউথের ক্রিকেটার]]
[[বিষয়শ্রেণী:নটিংহ্যামশায়ারের ক্রিকেটার]]
[[বিষয়শ্রেণী:মেরিলেবোন ক্রিকেট ক্লাবের ক্রিকেটার]]
[[বিষয়শ্রেণী:লিডস থেকে আগত ক্রিকেটার]]
[[বিষয়শ্রেণী:লর্ড হক একাদশের ক্রিকেটার]]
[[বিষয়শ্রেণী:সি. আই. থর্নটন একাদশের ক্রিকেটার]]